Asem opgehou oor Zim-vlug se verslag | Maroela Media
Die land hou asem op oor die politieke toekoms van die minister van verdediging, Nosiviwe Mapisa-Nqakula, nadat sy 'n verslag oor haar veelbesproke militêre vlug verlede week na Zimbabwe aan pres. Cyril Ramaphosa oorhandig het.
'n ANC-afvaardiging het verlede week na Harare gevlieg om met die Zanu-PF te vergader en ondersoek in te stel na menseregteskendings in Zimbabwe. Die wet is egter volgens alle aanduidings oortree deurdat die Suid-Afrikaanse belastingbetaler opgedok het vir 'n partypolitieke uitgawe, en dit is waarom Mapisa-Nqakula die verslag aan Ramaphosa moes lewer.
Die wet bepaal dat die weermag verantwoordelik is vir die vervoer van die minister van verdediging. Daar is egter geen aanduiding dat daar enige nodigheid was vir Mapisa-Nqakula om na Harare te gaan nie, en daar is elke aanduiding dat Mapisa-Nqakula bloot saamgevlieg het as deel van 'n slap plan om die grendelstaat se voorskrifte oor internasionale reis te omseil, sowel as om op korrupte wyse toe te sien dat die ANC nie die onkoste dra nie.
Ramaphosa se woordvoerder, Tyrone Seale, het reeds bevestig dat die president besig is om die verslag te bestudeer. Hy sal te gelegener tyd kommentaar daarop lewer en optree, indien nodig.
Die DA-LP Kobus Marais het gesê daar is geen rede om te wag met die hantering van die verslag nie, want die feite is voor die hand liggend. Hy het gevra dat die verslag dadelik aan die parlementêre portefeuljekomitee oor verdediging voorgelê word sodat dit openbaar gemaak kan word.
WAT VAN DIE ANDER WAT SAAM GEVLIEG HET, WAT HET HULLE DAAR GAAN MAAK, GRATIS PARTY
Die antwoord gaan interessant wees!!!!!! Sterkte Cyril Ramaphosa, jy is sowaar op 'n vuurwarm stoel
En die bevinding is …….. na 'n in-diepte ondersoek en baie raadpleging, niemand het enigiets verkeed gedoen nie! Sien, ek kon daai verslag in 10 sekondes doen en alaml baie tyd spaar.
ek weet nie of daar iets van sal kom nie ,daardie mense is al die pad net reg hulle doen nooit iets verkeerd volgens hulle nie.